CELEX: 32011D0203
Language: hu
Date: 2011-03-31 00:00:00
Title: A Tanács 2011/203/KKBP határozata ( 2011. március 31. ) az Európai Unió grúziai válság ügyével megbízott különleges képviselője megbízatásának meghosszabbításáról szóló 2010/445/KKBP határozat módosításáról

1.4.2011   
            
            
               HU
            
            
               Az Európai Unió Hivatalos Lapja
            
            
               L 86/72
            
         A TANÁCS 2011/203/KKBP HATÁROZATA
   (2011. március 31.)
   az Európai Unió grúziai válság ügyével megbízott különleges képviselője megbízatásának meghosszabbításáról szóló 2010/445/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2008. szeptember 25-én elfogadta a 2008/760/KKBP együttes fellépést (1), amely 2009. február 28-ig Pierre MOREL-t nevezte ki az Európai Unió grúziai válság ügyével megbízott különleges képviselőjévé (EUKK).
            
         
               (2)
            
            
               A Tanács 2010. augusztus 11-én elfogadta a 2010/445/KKBP határozatot (2), amely az EUKK megbízatását 2011. augusztus 31-ig meghosszabbította. Az EUKK hivatalával kapcsolatos kiadásoknak az említett időpontig felmerülő fedezésére szánt pénzügyi referenciaösszeget 700 000 EUR-ban határozták meg. A pénzügyi referenciaösszeget a további operatív igények figyelembevétele érdekében 1 004 000 EUR összegre meg kell emelni.
            
         
               (3)
            
            
               A 2010/445/KKBP határozatot ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2010/445/KKBP határozat 5. cikke (1) bekezdése helyébe a következő szöveg lép:
   
      „(1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2010. szeptember 1-jétől2011. augusztus 31-ig terjedő időszakra 1 004 000 EUR.”
   
   2. cikk
   Ez a határozat az elfogadásának napján lép hatályba.
   Ez a határozat 2011. március 1-jétől alkalmazandó.
   
      Kelt Brüsszelben, 2011. március 31-én.
      
         
            a Tanács részéről
         
         
            az elnök
         
         VÖLNER P.
      
   
   
      (1)  HL L 259., 2008.9.27., 16. o.
   
      (2)  HL L 211., 2010.8.12., 33. o.